**Сабақтың тақырыбы: Қызыл кітап. Бекіту сабағы.А2 деңгейі. 37 сабақ**

**Жаңа сөздермен танысайық:**

Өсімдіктер-растения

Мәлімет-сведения

Ақбөкен-сайга

Зиян-вред

Өкіл-представитель

Айыппұл-штраф

Қоршаған орта –окружающая среда

**Мәтінмен танысыңыз:**

Қызыл кітап – сирек кездесетін және жойылып кетуі мүмкін жануарлардың, өсімдіктердің, жәндіктердің, балықтардың және т.б. тізімі. Осы кітапқа қатысты қызықты деректер жинағын ұсынамыз.

Қызыл кітап 1963 жылы жарық көрді. Ғалымдар оны қажетті мәліметпен толықтыру және жариялау үшін, 15 жыл уақыт жұмсады.Кітаптың беттері әр түрлі түстен тұрады. Қара беттерде жойылған хайуандар, қызыл беттерде сирек кездесетін, сары бетте тез азайып келе жатқан, ал ақ беттерде құтқарылған жануарлардың түрлері көрсетілген.Соңғы 4 ғасырда, жануарлардың және өсімдіктердің 150-ден астам түрі жойылып кетті.Қазақстанда бұл кітап 3 басылымнан тұрады. Соңғысы 1999 жылы шықты. Кітапта жануардың 120 түрі туралы жазылған. Олардың ішінде ақбөкен, гепард, бүркіт, арқар, барыс, және қарақал бар.Біздің елімізде, Қызыл кітапқа енген жануар немесе өсімдікке зиян тигізілсе, ол адам айыппұлмен қатар, бас бостандығынан айырылуы мүмкін.Қызыл кітапта жойылу қаупі бар түрлердің тізімі ғана емес, сондай-ақ қоршаған ортаны сақтауға арналған пайдалы кеңестер жазылған.Қызыл түс – қауіптілікті білдіреді. Сондықтан, кітапті осы түсте шығаруға шешім қабылданды.Флора және фауна өкілдерінің жойылуының басты себебі – ол адам. Сондықтан, қоршаған ортаға және табиғатқа назар аударуымыз қажет.

Сұрақтарға жазбаша жауап беріңіз:

1. Қызыл кітап дегеніміз не?
2. Ол қай жылы жарық көрді?
3. Қызыл кітаптың қара беттерінде қандай жануарлар туралы мәлімет беріледі?
4. Қазақстандағы қызыл кітап неше басылымнан тұрады?
5. Оған қандай жануарлар кіреді?

Мәтінмен таңысыңыз. Қызыл кітапқа енген сіз білетін жануарлар туралы қысқаша мәтін құрастырыңыз.

**Ақбөкен туралы қызықты мәлімет**

Адамдардан кейінгі ең басты жауы – қасқыр. Бірақ, ақбөкенді ұстап алу өте қиын – оның жылдамдығы 70 км/сағ дейін жетеді.

Ғалымдардың есептеуі бойынша, 1990-2006 жылдар аралығында, ақбөкендердің саны 95%-ға азайды, 1 миллионнан 50 мыңға дейін!

 Сол себептен, ақбөкендерді қорғау және сақтау бойынша шаралар қабылданып, олардың популяциясы қайтадан қалпына келді. Бірақ, мүйізінің емдік қасиеттері болғандықтан, қаскерлер (браконьер) оларды жаппай өлтіріп, мүйіздерін Қытайға сата бастады. Қазіргі уақытта, ақбөкендерге жойылып кету қаупі төңіп тұр.